ไปครั้งแรกสั่งแค่ขนมเครื่องดื่มค่ะ เป็นพุดดิ้ง กับโกโกร้อนเข้มข้นน คราวนี้เลยไปลองจัดอาหารดูเลย 

ร้านตกแต่งน่ารักมากๆ นั่งสบาย นั่งนานๆ ก็ได้เพราะไม่ค่อยมีคนทั้งๆ ที่อร่อยมาก อยู่ที่ชั้น 5 ของ Siam Square One ตรงข้าม Maisen ค่ะ หาง่าย

เมนูแรกสลัดแซลมอน ได้แซลมอนย่างชิ้นโตมากๆ ย่างมากำลังดีค่ะเกรียมๆ เล็กน้อย น้ำสลัดใสอร่อยออกเปรี้ยวนิดๆ ถูกใจ มีไข่กุ้งโรย ผักสดดีค่ะ
ต่อไป buffalo wings ซอสเข้มข้นกำลังดี ได้มาหลายชิ้นมากๆ กินไม่หมดเลยค่ะ อร่อยอีกเช่นกัน
กุ้งพันหมี่ ชิ้นเล็กๆ ได้มาประมาณ 5-6 ตัวมั้งคะจำไม่ได้ค่ะขออภัย กินกับซอสที่เขาให้มาเข้ากันดีค่ะ
และสปาเก็ตตี้มายเดียร์ เผ็ดนิดๆ แต่เป็นฟิวชั่นที่อร่อยลงตัวใช้ได้เลยทีเดียวค่ะ
ปิดท้ายด้วยขนมบราวนี่แสนอร่อย เสิร์ฟพร้อมไอศกรีมรสวานิลลา บราวนี่นุ่มลิ้น ช็อคโกแลตอร่อยสุดๆ ค่ะ เสียดายชิ้นเล็กไปหน่อย

พนักงานดูแลดี ยิ้มแย้มแจ่มใสดีค่ะ